pasteurisering
Store norske leksikon,Næringsmidler og husholdning,Næringsmiddelteknologi
Pasteurisering er varmebehandling av næringsmidler for å drepe bakterier. Pasteurisering er vanlig for melk og melkeprodukter som ikke tåler koking uten å bli forandra.
Pasterurisering brukes også til behandling av øl og andre drikkevarer. Pasteurisering av melk Temperaturen melka oppvarmes til, og tiden melka utsettes for denne temperaturen, velges slik at det oppnås maksimal sikkerhet for at mikroorganismene blir drept uten at kvaliteten på melka blir redusert. Varianter av pasteurisering Ved lavpasteurisering varmer man opp til omtrent 65 °C i omtrent 30 minutter. Ved hurtigpasteurisering skal man varme opp i noen få sekunder til omtrent 75 °C, ved høypasteurisering til 80–85 °C i omtrent 1 minutt.Hermetisering er et alternativ til pasteurisering. Da varmes matvaren opp i en hermetisk lukka beholder, til over kokepunktet, så mikroorganismer blir drept. Ved ultrapasteurisering varmes matvaren til 145–150 °C i ca. 1 sekund. Historikk Pasteurisering ble uteksperimentert av den franske kjemikeren og bakteriologen Louis Pasteur (1822–1895) og er oppkalt etter ham. Les mer i Store norske leksikon bakterier Louis Pasteur konservering hermetikk